2021年，政府對47個參與泛民主派35+初選嘅人以顛覆國家罪名義起訴。3月1號晚，陸頌雄喺facebook發布一則假新聞，話鄺俊宇當日着藍色外套去西九龍裁判法院聽審，話佢可能係「真心悔改」。獨立媒體之後發表聲明，話張相係竊取自佢哋嘅帖文，而且有人刻意加強同推光成張相片嘅藍色色調，令鄺俊宇嘅外套同口罩變色。